pythainlp/thaigov-v2-corpus-22032023 huggingface dataset:
วันพุธที่ 23 มีนาคม 2565
มูลนิธิชยันโต โพธิธรรมรังสี เข้าใช้ประโยชน์ที่ราชพัสดุ อำเภอสวนผึ้ง จังหวัดราชบุรี โดยมิชอบ
กรมธนารักษ์ลงพื้นที่ จ.ราชบุรี ตรวจสอบที่ราชพัสดุบริเวณที่เลขาธิการสมาคมองค์การพิทักษ์รัฐธรรมนูญไทยขอให้ตรวจสอบกรณีมูลนิธิชยันโต โพธิธรรมรังสี เข้าใช้ประโยชน์ เพื่อก่อสร้างมูลนิธิชยันโต โพธิธรรมรังสี โดยมิชอบ
วันนี้ (23 มีนาคม 2565) นายประภาศ คงเอียด อธิบดีกรมธนารักษ์ เปิดเผยว่า ตามที่ได้ลงพื้นที่จังหวัดราชบุรี พร้อมด้วย พลตรี มนิต ศิริรัตนากูล ผู้บัญชากองพลพัฒนาที่ 1 นายเตชสิทธิ์ สมประดี ปลัดอาวุโสอำเภอสวนผึ้ง เจ้าหน้าที่สำนักงานพระพุทธศาสนาจังหวัดราชบุรี พร้อมหน่วยงานที่เกี่ยวข้องได้ลงพื้นที่เพื่อตรวจสอบที่ราชพัสดุบริเวณที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทยขอให้ตรวจสอบกรณีมูลนิธิชยันโต โพธิธรรมรังสี เข้าใช้ประโยชน์ เพื่อก่อสร้างมูลนิธิชยันโต โพธิธรรมรังสี โดยมิชอบ
ทั้งนี้ อธิบดีกรมธนารักษ์ ได้สั่งการให้สำนักงานธนารักษ์พื้นที่ราชบุรีลงพื้นที่ตรวจสอบข้อเท็จจริงแล้ว และได้รายงานผลว่าจากการตรวจสอบที่บริเวณดังกล่าวเป็นที่ราชพัสดุแปลงหมายเลขทะเบียนที่ รบ.553 (บางส่วน) ตำบลสวนผึ้ง อำเภอสวนผึ้ง จังหวัดราชบุรี อยู่ในความครอบครองใช้ประโยชน์ของกองทัพบก เนื้อที่ประมาณ 38 ไร่และในบริเวณดังกล่าวมีอาคารประกอบต่างๆ หลายรายการ ซึ่งปลูกสร้างโดยไม่ได้รับอนุญาต เดิมสำนักงานพระพุทธศาสนาแห่งชาติได้แจ้งความประสงค์ขอใช้เพื่อก่อสร้างวัดแต่ต่อมาได้จัดตั้งเป็นมูลนิธิ จึงไม่สามารถใช้ที่ราชพัสดุได้ เนื่องจากการขอใช้ที่ราชพัสดุจะต้องใช้เพื่อประโยชน์ในทางราชการเท่านั้น สำหรับกรณีนี้การดำเนินการจะต้องหารือร่วมกันระหว่าง กรมธนารักษ์ กองทัพบก และหน่วยงานที่เกี่ยวข้อง เพื่อหาแนวทางแก้ไขปัญหา พร้อมทั้งตรวจสอบข้อเท็จจริงเพิ่มเติม เพื่อประกอบการพิจารณาว่า สามารถจัดให้เช่าได้หรือไม่ หากสามารถจัดให้เช่าได้จะต้องได้รับความยินยอมจากกองทัพบกผู้ครอบครองใช้ประโยชน์ แต่อย่างไรก็ตามจะเร่งดำเนินการให้ได้ข้อยุติโดยเร็ว
สำหรับการเข้าใช้ประโยชน์ของธรรมสถานฯ ต้องดำเนินการให้ถูกต้องภายใต้ระเบียบ หลักเกณฑ์ และกฎหมายว่าด้วยที่ราชพัสดุ โดยวิธีการจัดให้เช่า (กรณีที่ทางราชการเห็นควรให้คงสภาพพื้นที่ไว้เพื่อประโยชน์ของประชาชน) ซึ่งข้อเท็จจริงขณะนี้ปรากฏว่า ยังไม่ได้มีการยื่นขอเช่าที่ราชพัสดุต่อสำนักงานธนารักษ์พื้นที่ราชบุรีแต่อย่างใด ในเบื้องต้น กรมธนารักษ์จึงได้แจ้งให้มูลนิธิฯ ดำเนินการยื่นเรื่องขอเช่าที่ราชพัสดุให้ถูกต้องตามกฎหมาย ที่ราชพัสดุ รวมทั้งได้สั่งการให้สำนักงานธนารักษ์พื้นที่ราชบุรีตรวจสอบข้อเท็จจริงเพิ่มเติมร่วมกับกองทัพบก เพื่อประกอบการพิจารณาว่า มีการครอบครองใช้ประโยชน์ในที่ราชพัสดุมาตั้งแต่เมื่อใด มีเอกสารสิทธิหรือเอกสารแสดงการครอบครองที่ดินของทางราชการ หรือไม่ อย่างไร ซึ่งแนวทางการแก้ไขปัญหาดังกล่าว กองทัพบก โดยกองพลพัฒนาที่ 1 เห็นพ้องด้วย และได้กำชับให้สำนักงานธนารักษ์พื้นที่ราชบุรีรายงานความคืบหน้าให้กรมธนารักษ์ทราบ ทั้งนี้ ในส่วนคดีอาญา หรือคดีอื่นใด ต้องหารือร่วมกับกองทัพบก เพื่อพิจารณาหาแนวทางที่เหมาะสมในการดำเนินการต่อไป
วันพุธที่ 1 ธันวาคม 2564
รมช. คลัง ลงพื้นที่ท่าเรือกรุงเทพ กำชับทุกหน่วยงานร่วมบูรณาการ
รมช.คลัง และอธิบดีกรมศุลกากร พร้อมคณะผู้บริหาร ลงพื้นที่และตรวจเยี่ยมการปฏิบัติงานและการปฏิบัติพิธีการทางศุลกากรทั้งนำเข้า-ส่งออก เพื่อเตรียมพร้อมรองรับการขยายตัวของเศรษฐกิจที่มีแนวโน้มดีขึ้น ณ สำนักงานศุลกากรท่าเรือกรุงเทพ
วันนี้ (1 ธันวาคม 2564) นายสันติ พร้อมพัฒน์ รัฐมนตรีช่วยว่าการกระทรวงการคลัง ที่กำกับดูแลกรมศุลกากร และ นายพชร อนันตศิลป์ อธิบดีกรมศุลกากร พร้อมคณะผู้บริหาร ร่วมกันลงพื้นที่และตรวจเยี่ยมการปฏิบัติงานและการปฏิบัติพิธีการทางศุลกากรทั้งนำเข้า-ส่งออก เพื่อเตรียมพร้อมรองรับการขยายตัวของเศรษฐกิจที่มีแนวโน้มดีขึ้น ภายหลังจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ณ สำนักงานศุลกากรท่าเรือกรุงเทพ
ตามที่ สำนักงานเศรษฐกิจการคลัง รายงานภาวะเศรษฐกิจประจำเดือนตุลาคม 2564 ที่ผ่านมา พบว่าเศรษฐกิจไทยส่งสัญญาณปรับตัวดีขึ้น ทำให้มีกิจกรรมทางเศรษฐกิจเพิ่มขึ้น โดยเฉพาะการส่งออกสินค้าโดยมูลค่าการส่งออกสินค้ารวมในรูปเงินสกุลดอลลาร์สหรัฐ เดือนตุลาคม 2564 อยู่ที่ 22,738.7 ล้านดอลลาร์สหรัฐ ขยายตัวติดต่อกันเป็นเดือนที่ 8 ที่ร้อยละ 17.4 ต่อปี
ในโอกาสนี้ นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมคณะผู้บริหารกรมศุลกากร ได้ตรวจเยี่ยมการปฏิบัติพิธีการทางศุลกากรเกี่ยวกับการส่งออกสินค้าทั้งกระบวนการ รวมทั้งการทำงานของระบบตรวจสอบตู้สินค้าด้วยเครื่องเอกซเรย์ พร้อมกำชับให้ร่วมกันบูรณาการทุกภาคส่วนเพื่ออำนวยความสะดวกกับผู้ประกอบการ ควบคู่การควบคุมทางศุลกากร เพื่อสร้างความมั่นใจ ความเชื่อมั่น สอดรับกับตัวเลขการส่งออกที่เพิ่มขึ้น และสร้างรายได้ให้ประชาชน ตามนโยบายของรัฐบาลอย่างยั่งยืน ต่อไป
วันอังคารที่ 20 กรกฎาคม 2564
กสร. ลงพื้นที่ ‘ปันน้ำใจ สู้ภัยโควิด-19’ มอบสิ่งของยังชีพ แก่คนงานแคมป์ก่อสร้างย่านพระราม 2
รมว.แรงงาน ห่วงใยคนงานแคมป์ก่อสร้าง มอบหมายกรมสวัสดิการและคุ้มครองแรงงาน ลงพื้นที่มอบอาหารและสิ่งของเครื่องใช้จำเป็นแก่คนงานแคมป์ก่อสร้าง ย่านพระราม 2 ซึ่งต้องกักตัวตามนโยบายป้องกันการแพร่ระบาดของเชื้อไวรัสโควิด ในกิจกรรม ‘ปันน้ำใจ สู้ภัยโควิด-19'
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน กล่าวว่า กระทรวงแรงงาน ภายใต้การนำของ นายสุชาติ ชมกลิ่น รัฐมนตรีว่าการกระทรวงแรงงาน ได้มีความห่วงใยพี่น้องแรงงานที่ต้องกักตัวตามนโยบายป้องกันการแพร่ระบาดของเชื้อไวรัสโควิด-19 ตามที่ ศบค.ได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้มเป็นเวลา 1 เดือน โดยกระทรวงแรงงานได้มีมาตรการเยียวยาช่วยเหลือและบรรเทาความเดือดร้อนลูกจ้างในแคมป์คนงาน จึงมอบหมายให้กรมสวัสดิการและคุ้มครองแรงงาน จัดกิจกรรมปันน้ำใจ สู้ภัยโควิด-19 ลงพื้นที่เพื่อมอบอาหารและสิ่งของเครื่องใช้จำเป็นแก่ผู้ใช้แรงงาน บริเวณแคมป์คนงานก่อสร้างในเขตพื้นที่ของสำนักงานสวัสดิการและคุ้มครองแรงงานกรุงเทพมหานคร พื้นที่ 2 บริเวณถนนพระราม 2 จำนวน 2 แห่ง ได้แก่ บริษัท อาศาเฟอร์นิเจอร์ จำกัด แคมป์คนงานก่อสร้างหมู่บ้าน Lake Serene Rama 2 จำนวน 150 คน และบริษัท บิลดิ้งส์ พอช จำกัด แคมป์คนงานก่อสร้างอาคารลานจอดรถห้างสรรพสินค้า จำนวน 221 คน พร้อมกันนี้กรมจะยังคงดำเนินการช่วยเหลือผู้ใช้แรงงานต่อเนื่องจนกว่าสถานการณ์การแพร่ระบาดของเชื้อไวรัสโควิด-19 จะสิ้นสุดลง ทั้งนี้กรมได้มอบให้หน่วยงานในสังกัดโดยเฉพาะในพื้นที่สีแดงดำเนินการเข้าไปช่วยเหลือด้วยเช่นกัน
โฆษก กสร. กล่าวเพิ่มเติมว่า ท่านสุชาติ ชมกลิ่น รมว.แรงงาน ได้ฝากความห่วงใยมายังพี่น้องแรงงานในแคมป์คนงานก่อสร้างทั้ง 2 แห่ง พร้อมมอบหมายให้กรมเร่งดำเนินการช่วยเหลือผู้ใช้แรงงานให้มีคุณภาพชีวิตที่ดีและช่วยแบ่งเบาภาระค่าใช้จ่ายให้แก่ผู้ใช้แรงงานตลอดระยะเวลาที่ได้ให้ความร่วมมือในการปฏิบัติตามมาตรการของภาครัฐ ทั้งนี้ขอให้นายจ้าง ลูกจ้าง ปฏิบัติตามคำแนะนำของแพทย์เกี่ยวกับการเฝ้าระวัง ป้องกัน และควบคุมโรคที่ทางราชการประกาศกำหนดอย่างเคร่งครัด หากมีข้อสงสัยเกี่ยวกับสิทธิหน้าที่และการปฏิบัติ สอบถามเพิ่มเติมได้ที่สำนักงานสวัสดิการและคุ้มครองแรงงานจังหวัดทุกจังหวัด สำนักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
วันศุกร์ที่ 5 สิงหาคม 2565
กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล
กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล เนื่องในวันเฉลิมพระชนมพรรษาพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กิจกรรม “จิตอาสา บริจาคโลหิต” เพื่อเฉลิมพระเกียรติและถวายเป็นพระราชกุศล
เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 5 สิงหาคม 2565
เวลา 9.00 - 12.00 น.
กระทรวงอุตสาหกรรม
วันจันทร์ที่ 21 มีนาคม 2565
พม.กาญจนบุรี เร่งช่วยเหลือครอบครัว 2 แม่ลูก กินยาฆ่าตัวตาย
พม.กาญจนบุรี เร่งช่วยเหลือครอบครัว 2 แม่ลูก กินยาฆ่าตัวตาย
วันนี้ (21 มี.ค. 65) เวลา 13.00 น.นางสาวแรมรุ้งวรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 20 มี.ค. 65 เจ้าหน้าที่กระทรวง พม. จากบ้านพักเด็กและครอบครัวจังหวัดกาญจนบุรี ได้ลงพื้นที่เร่งให้ความช่วยเหลือครอบครัวที่ 2 แม่ลูกเสียชีวิตจากการทานยาฆ่าแมลงผสมกับกาแฟ เนื่องจากความเครียดจากภาระหนี้สินที่นำบ้านไปจำนองเพื่อกู้เงินนอกระบบ แต่ไม่มีเงินชำระ ซึ่งผู้เป็นแม่อายุ 51 ปี มีโรคประจำตัวหลายโรค ส่วนลูกสาว อายุ 22 ปี พิการทางสมองและป่วยติดเตียง ขณะนี้ ครอบครัวดังกล่าว เหลือสมาชิกเพียงคนเดียว คือ ลูกชายคนเล็ก อายุ 13 ปี เรียนจบชั้นประถมศึกษาปีที่ 6 ส่วนผู้เป็นพ่อและพี่สาวอีกคนเสียชีวิตก่อนหน้านี้แล้ว
ในเบื้องต้น เจ้าหน้าที่กระทรวง พม. ได้เข้าไปพูดคุยกับลูกชายคนเล็กเพื่อเยียวยาสภาพจิตใจ พร้อมทั้งให้คำปรึกษาแนะนำแนวทางการช่วยเหลือเด็กตามภารกิจตามพระราชบัญญัติคุ้มครองเด็ก พ.ศ.2546 อีกทั้งเร่งดำเนินเรื่องการช่วยเหลือเงินสงเคราะห์ต่างๆ โดยเฉพาะเงินสงเคราะห์ครอบครัวอุปถัมภ์ เพื่อเป็นค่าใช้จ่ายสำหรับเด็ก โดยผู้ดูแลเด็กจะได้รับเงินสงเคราะห์เดือนละ 2,000 บาท จนกระทั่งเด็กอายุครบ 18 ปีบริบูรณ์
นอกจากนี้ เรื่องการศึกษาของเด็ก ได้แนะนำสถาบันเพาะกล้าคุณธรรม กรมกิจการเด็กและเยาวชน (ดย.) เพื่อให้เด็กได้รับการศึกษาอย่างต่อเนื่องตามเกณฑ์ที่กำหนด โดยไม่เสียค่าใช้จ่ายแต่อย่างใด อีกทั้งเป็นการแบ่งเบาภาระผู้ปกครองในการเลี้ยงดูเด็ก จากนั้น จะติดตามให้การช่วยเหลือในเรื่องต่างๆ แก่เด็กและครอบครัวของผู้ดูแลเด็กในระยะยาวต่อไป
วันพุธที่ 1 มิถุนายน 2565
กรมทางหลวง จดสิทธิบัตรทรัพย์สินทางปัญญาผลงาน “อุปกรณ์หัวจับยึดสำหรับอัดแรงยางพารา”
นับเป็นสิทธิบัตรแรกของกรมทางหลวงและนวัตกรรมแรกของประเทศไทย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสำนักวิจัยและพัฒนางานทาง ได้จดสิทธิบัตรการออกแบบผลิตภัณฑ์เกี่ยวกับการบำรุงรักษาสะพาน “อุปกรณ์หัวจับยึดสำหรับอัดแรงยางพารา” ซึ่งเป็นสิทธิบัตรแรกของ ทล. และนวัตกรรมแรกของประเทศไทย โดยมี นายราชวัลลภ กัมพูพงศ์ วิศวกรโยธาชำนาญการ เป็นผู้ออกแบบผลิตภัณฑ์ สำหรับอุปกรณ์หัวจับยึดสำหรับอัดแรงยางพาราพัฒนาขึ้นเพื่อการซ่อมรอยต่อรับแรงเฉือน (Shear Key) ของสะพานประเภทแผ่นพื้นเรียงเป็นการชั่วคราว เพื่อรอการซ่อมใหญ่หรือเป็นการเสริมกำลังในกรณีพิเศษ เช่น รถบรรทุกน้ำหนักเกินกรณีพิเศษและเพื่อให้เกิดความสะดวกในการติดตั้ง จึงได้ทำการออกแบบและผลิตระบบเสริมแรงดึงในแผ่นยางให้สามารถดึงแผ่นยางและรั้งแรงดึงไว้ก่อน ซึ่งสามารถปลดอุปกรณ์รั้งแรงดึงภายหลังเพื่อถ่ายแรงเข้าไปเสริมกำลังคานสะพานโดยที่ไม่ต้องดึงแผ่นยางหน้างาน สามารถติดตั้งได้โดยไม่ต้องปิดการจราจรทั้งหมดบนสะพาน แถบยางพาราอัดแรงได้รับการทดสอบประเมินความสามารถในการเสริมกำลังขนาดเท่าจริงในห้องปฏิบัติการ ผลการทดสอบและการวิเคราะห์แบบจำลองไฟไนต์เอลิเมนต์แสดงให้เห็นชัดเจนว่าคานสะพานภายหลังเสริมกำลังด้วยแถบยางพาราอัดแรงมีความแข็งแรงขึ้นและสามารถช่วยถ่ายเทแรงเฉือนได้ตามที่ออกแบบ โดยอุปกรณ์หัวจับยึดสำหรับอัดแรงยางพาราถือเป็นนวัตกรรมเพื่อการบำรุงรักษาสะพานนวัตกรรมแรกของประเทศไทยและถือเป็นส่วนหนึ่งในการพัฒนานวัตกรรมงานทาง ภายใต้ยุทธศาสตร์งานวิจัย 5 ปี สนองยุทธศาสตร์ชาติ 20 ปี ของรัฐบาลไทย
ทั้งนี้ กรมทรัพย์สินทางปัญญา ได้มอบสิทธิบัตรการออกแบบผลิตภัณฑ์ (อาศัยอำนาจตามความในพระราชบัญญัติสิทธิบัตร พ.ศ.2522) แก่ ทล. (สำนักวิจัยและพัฒนางานทาง) สำหรับการออกแบบผลิตภัณฑ์ตามข้อถือสิทธิ และภาพแสดงแบบผลิตภัณฑ์ “อุปกรณ์หัวจับยึดสำหรับอัดแรงยางพารา” เมื่อวันที่ 5 พฤษภาคม 2565
วันพุธที่ 17 สิงหาคม 2565
​โฆษกรัฐบาลเผยนายกฯ เชิญชวนประชาชนฉีด “วัคซีนไข้หวัดใหญ่” ตามฤดูกาล (7 กลุ่มเสี่ยง) ฟรี  ไม่มีค่าใช้จ่าย ช่วยลดความเสี่ยงในการติดเชื้อทั้งโควิด-19 และไข้หวัดใหญ่
​โฆษกรัฐบาลเผยนายกฯ เชิญชวนประชาชนฉีด “วัคซีนไข้หวัดใหญ่” ตามฤดูกาล (7 กลุ่มเสี่ยง) ฟรี  ไม่มีค่าใช้จ่าย ช่วยลดความเสี่ยงในการติดเชื้อทั้งโควิด-19 และไข้หวัดใหญ่ รวมทั้งลดอาการรุนแรงของโรคและความเสี่ยงในการเสียชีวิต
วันนี้ (17 ส.ค.65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนเข้ารับบริการฉีด “วัคซีนไข้หวัดใหญ่” ฟรี โดยไม่มีค่าใช้จ่าย ซึ่งเหลือเวลาเพียงอีก 15 วันสุดท้าย ตามที่ สปสช. ร่วมกับ กรมควบคุมโรค รณรงค์ฉีดวัคซีนป้องกันไข้หวัดใหญ่ เริ่มตั้งแต่วันที่ 1 พฤษภาคม- 31 สิงหาคม นี้ ทั้งนี้ การฉีด “วัคซีนไข้หวัดใหญ่” ยังคงเป็นสิ่งจำเป็นอย่างยิ่ง ช่วยลดความเสี่ยงในการติดเชื้อทั้งโควิด-19 และไข้หวัดใหญ่ สามารถลดอาการรุนแรงของโรคและความเสี่ยงในการเสียชีวิต อีกทั้ง โรคไข้หวัดใหญ่ยังคงเป็นโรคที่มีการแพร่ระบาดกระจายได้ง่าย โดยเฉพาะในช่วงฤดูฝน ซึ่งในแต่ละปีประเทศไทยมีรายงานพบผู้ป่วยมีจำนวนมากเพิ่มขึ้น ประกอบกับสถานการณ์โควิด-19 อาจก่อให้เกิดอาการและภาวะแทรกซ้อนที่รุนแรงถึงขั้นเสียชีวิตลงได้ โดยเฉพาะประชาชนที่อยู่ใน 7 กลุ่มเสี่ยง ได้แก่ 1. หญิงตั้งครรภ์ อายุครรภ์ 4 เดือนขึ้นไป (ให้บริการตลอดทั้งปี) 2. เด็กอายุ 6 เดือน ถึง 2 ปีทุกคน 3. ผู้มีโรคเรื้อรัง ดังนี้ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบำบัด และเบาหวาน 4. บุคคลที่มีอายุ 65 ปีขึ้นไป 5. โรคธาลัสซีเมียและผู้ที่มีภูมิคุ้มกันบกพร่อง (รวมผู้ติดเชื้อ HIV ที่มีอาการ) 6. โรคอ้วน (น้ำหนัก> 100 กิโลกรัม หรือ BMI > 35 กิโลกรัมต่อตารางเมตร) 7. ผู้พิการทางสมองที่ช่วยเหลือตนเองไม่ได้ รวมทั้งประชาชนทุกสิทธิการรักษา ประชาชนสามารถติดต่อฉีดวัคซีนไข้หวัดใหญ่ฟรีได้ที่สถานพยาบาลในระบบหลักประกันสุขภาพแห่งชาติทุกแห่ง ได้แก่ รพ.รัฐทุกแห่ง, รพ.สต., ศูนย์บริการสาธารณสุขในพื้นที่ กทม. คลินิกเอกชนและโรงพยาบาลเอกชนที่เข้าร่วมให้บริการฉีดวัคซีน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จำนวน 2,461 ราย จำแนกเป็น ผู้ป่วยในประเทศ 2,460 รายผู้ป่วยมาจากต่างประเทศ 1 ราย ผู้ป่วยสะสม 2,402,622 ราย (ตั้งแต่ 1 มกราคม 2565) หายป่วยกลับบ้าน 2,243 ราย หายป่วยสะสม 2,405,746 ราย (ตั้งแต่ 1 มกราคม 2565) ผู้ป่วยกำลังรักษา 19,902 ราย เสียชีวิต 28 ราย เสียชีวิตสะสม 10,217 ราย (ตั้งแต่ 1 มกราคม 2565) จำนวนผู้ป่วยปอดอักเสบ รักษาตัวอยู่ในโรงพยาบาล 943 ราย///
วันพุธที่ 20 ตุลาคม 2564
รัฐมนตรีฯ สุริยะ ให้ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยว แห่งราชอาณาจักรกัมพูชา พร้อมคณะ เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายซก โซกรึตยา (H.E. Mr. Sok Sokrethya) ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชา พร้อมคณะ เข้าพบ
รัฐมนตรีฯ สุริยะ ให้ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชา พร้อมคณะ เข้าพบ
วันที่ 19 ตุลาคม 2564 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายซก โซกรึตยา (H.E. Mr. Sok Sokrethya) ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชา พร้อมคณะ เข้าพบ เพื่อเยี่ยมคารวะ และหารือแนวทางความร่วมมือ ตลอดจนแลกเปลี่ยนประสบการณ์ด้านอุตสาหกรรมโดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม ณ ห้องรับรอง 1 ชั้น 2 อาคารสำนักงานปลัดกระทรวงอุตสาหกรรม
วันเสาร์ที่ 7 พฤษภาคม 2565
โฆษกรัฐบาลเผย นายกฯ ยินดี Visa จัดไทยติดอันดับ 4 จุดหมายปลายทางน่าท่องเที่ยวที่สุดในโลกหลังโควิด-19 สิ้นสุด พร้อมให้ทุกหน่วยงานเตรียมการตั้งรับ เชื่อมั่นว่าสถานการณ์อุตสาหกรรมการท่องเที่ยวเตรียมฟื้นตัว
โฆษกรัฐบาลเผย นายกฯ ยินดี Visa จัดไทยติดอันดับ 4 จุดหมายปลายทางน่าท่องเที่ยวที่สุดในโลกหลังโควิด-19 สิ้นสุด พร้อมให้ทุกหน่วยงานเตรียมการตั้งรับ เชื่อมั่นว่าสถานการณ์อุตสาหกรรมการท่องเที่ยวเตรียมฟื้นตัว
วันนี้ (7 พฤษภาคม 2565)นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและขอบคุณที่นักท่องเที่ยวทั่วโลกยังคิดถึงประเทศไทย จากการจัดอันดับจุดหมายที่น่าไปเยือนมากที่สุดในโลกหลังสิ้นสุดโควิด-19 ของ “วีซ่า (Visa)” ผู้นำการให้บริการการชำระเงินดิจิทัลระดับโลก ซึ่งประเทศไทยได้รับเลือกให้เป็นจุดหมายที่ 4 ในโลกที่นักท่องเที่ยวอยากเดินทางมาเยือนมากที่สุดหลังสถานการณ์ โควิด - 19
โฆษกประจำสำนักนายกรัฐมนตรีกล่าวว่า จากผลสำรวจเกี่ยวกับแผนการท่องเที่ยวระดับโลก (Visa Global Travel Intentions Study) ของวีซ่า ประเทศไทยถูกจัดเป็นจุดหมายปลายทางอันดับ 4 ของโลก รองจากสหรัฐอเมริกา สหราชอาณาจักร และอินเดีย ที่น่าเดินทางมาท่องเที่ยวมากที่สุดในโลกหลังโควิด-19 สิ้นสุดลง โดยเมืองท่องเที่ยวยอดนิยมจากการค้นหาทางออนไลน์ ได้แก่ กรุงเทพมหานคร ภูเก็ต เชียงใหม่ และหัวหิน ด้วยแรงจูงใจเพื่อการพักผ่อน การหลีกหนีความวุ่นวายและผ่อนคลาย และการผจญภัยและทำกิจกรรมกลางแจ้ง
ปัจจุบันมาตรการเดินทางเข้าประเทศไทยมีการผ่อนคลายมากยิ่งขึ้น จึงเป็นโอกาสที่ไทยจะได้ต้อนรับนักท่องเที่ยวที่สนใจเดินทางมาประเทศไทย นอกจากไทยจะมีภูมิประเทศที่น่าสนใจ เป็นที่นิยม มีความสำคัญทางประวัติศาสตร์ สวยงามทางวัฒนธรรม ชุมชนเมืองที่พร้อมด้วยภูมิปัญญาแห่งการเรียนรู้ ยังมีกิจกรรมให้นักท่องเที่ยวได้ผ่อนคลายในหลายรูปแบบ เช่น ปีนหน้าผา เดินป่า ล่องแก่ง ดำน้ำ หรือการพักผ่อนริมชายหาด สิ่งอำนวยความสะดวก รวมทั้งเป็นศูนย์รวมอาหารที่หลากหลายเป็นที่นิยม และการบริการที่น่าประทับใจ
นายธนกรฯ กล่าวเพิ่มเติมว่า นายกรัฐมนตรีเชื่อมั่นในการทำงานของทุกฝ่าย ขอบคุณทุกการผลักดันให้ประเทศไทยเข้าไปมีบทบาทในระดับโลกและรับความนิยมจากต่างชาติได้อย่างต่อเนื่อง พร้อมกำชับหน่วยงานที่เกี่ยวข้องในการร่วมบูรณาการการทำงานเพื่อรองรับนักท่องเที่ยวให้สะดวก ปลอดภัย ประทับใจการเยือนไทย และตอบโจทย์การมาเที่ยวประเทศไทยให้น่าจดจำ ทั้งนี้ ขอให้เชื่อมั่นว่าการทำงานของรัฐบาลซึ่งได้วางกรอบแนวทางตามสถานการณ์การควบคุมโรคจะช่วยให้สถานการณ์อุตสาหกรรมการท่องเที่ยวฟื้นตัว จึงขอให้ทุกฝ่ายเตรียมการทำงานรับมือการฟื้นตัวในภาคการท่องเที่ยว พร้อมกำหนดมาตรการการทำงานให้สอดคล้องกับกระแสการเปลี่ยนแปลงของโลกด้วย
วันเสาร์ที่ 11 มิถุนายน 2565
สปสช. เตรียมยกเลิกจ่ายค่าตรวจโควิด สำหรับ รพ. นอกระบบบัตรทอง หลังสถานการณ์โควิดดีขึ้น
.....
จากสถานการณ์โควิด-19 ในปัจจุบันที่เริ่มผ่านพ้นช่วงวิกฤต กระทรวงสาธารณสุข (สธ.) ได้จัดทำแผนและมาตรการการบริหารจัดการสถานการณ์โรคโควิด-19 สู่โรคประจำถิ่น (Endemic Approach to COVID-19) เพื่อให้ประชาชนกลับมาดำเนินชีวิตภายใต้การใช้ชีวิตวิถีปกติใหม่
.
ดังนั้นหน่วยงานที่บริหารจัดการกองทุนสุขภาพภาครัฐ ประกอบด้วย สปสช. กรมบัญชีกลาง สำนักงานประกันสังคม กองเศรษฐกิจสุขภาพฯ สธ. พิจารณาแล้วเห็นว่าในระยะต่อไป ไม่จำเป็นต้องตรวจคัดกรองเชิงรุก และประชาชนสามารถตรวจคัดกรองด้วย ATK ด้วยตนเองในหน่วยบริการได้ จึงมีมติร่วมกันให้ปรับเงื่อนไขอัตราจ่ายบริการโรคโควิด-19 ในภาพรวม โดยยกเลิกตรวจคัดกรองเชิงรุกนอกหน่วยบริการ เพื่อให้สอดคล้องกับการเดินหน้าไปสู่โรคประจำถิ่นของสธ.
.
ด้วยเหตุนี้ คณะกรรมการหลักประกันสุขภาพแห่งชาติ (บอร์ด สปสช.) จึงมีมติให้ยกเลิกจ่ายค่าบริการตรวจคัดกรองโรคโควิด-19 ในหน่วยบริการนอกระบบหลักประกันสุขภาพแห่งชาติ คงเหลือแต่หน่วยบริการในระบบเท่านั้น โดยให้มีผลตั้งแต่วันที่ 1 ก.ค. 65 เป็นต้นไป
.
อย่างไรก็ตาม สปสช. ยังคงให้บริการประชาชนกลุ่มบัตรทองที่ป่วยโควิด เพื่อเข้ารักษาในระบบ Home Isolation หรือติดต่อรับยาที่ร้านขายยาที่ร่วมโครงการอย่างต่อเนื่อง กรณีมีข้อสงสัย สอบถามเพิ่มเติมได้ที่ สายด่วน สปสช. 1330
#ไทยคู่ฟ้า#ร่วมต้านโควิด19
-------------------
วันอาทิตย์ที่ 5 กันยายน 2564
โฆษกรัฐบาลเผย นายกฯ สั่งเร่งเยียวยา แก้ไขปัญหา-บรรเทาความเดือดร้อนประชาชนเต็มที่ แจงประกันสังคมโอนแล้วกว่า 4.2 หมื่นล้าน
โฆษกรัฐบาลเผย นายกฯ สั่งเร่งเยียวยา แก้ไขปัญหา-บรรเทาความเดือดร้อนประชาชนเต็มที่ แจงประกันสังคมโอนแล้วกว่า 4.2 หมื่นล้าน ขณะที่ยอดใช้จ่ายมาตรการลดค่าครองชีพของรัฐพุ่งกว่า 7 หมื่นล้าน เตรียมปลดล็อคใช้คนละครึ่งเฟส 3-ยิ่งใช้ยิ่งได้ผ่านฟู้ดเดลิเวอรี่ ต.ค. นี้
วันนี้(5ก.ย.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าสำหรับความคืบหน้าโครงการเยียวยานายจ้างและผู้ประกันตนม. 33ม. 39และม. 40ที่ได้รับผลกระทบจากสถานการณ์โควิด-19ใน29จังหวัดล็อกดาวน์นั้นเมื่อสัปดาห์ที่ผ่านมากระทรวงแรงงานโดยสำนักงานประกันสังคมได้โอนเงินช่วยเหลือผู้ประกันตนและนายจ้างม. 33 ไปแล้ว3,459,626รายเป็นเงิน13,357.52ล้านบาทในส่วนของผู้ประกันตนม. 39 ยอดการโอนอยู่ที่1,351,873รายเป็นเงิน6,759.37ล้านบาทส่วนผู้ประกันตนม.40โอนพร้อมกัน29จังหวัดทำการโอนไปแล้ว4,496,381รายเป็นเงิน22,481.91ล้านบาทรวมยอดของประกันสังคมที่ทำการโอนไปแล้วทั้งหมดอยู่ที่42,598.79ล้านบาททั้งนี้อาจมีการโอนบางรายการไม่สำเร็จเนื่องจากข้อมูลผิดพลาดผู้ประกันตนสามารถตรวจสอบได้ที่เว็บไซต์สำนักงานประกันสังคม
นายธนกรกล่าวต่อว่าสำหรับมาตรการเยียวยาและการฟื้นฟูเศรษฐกิจในประเทศทั้งโครงการคนละครึ่งเฟส3เพิ่มกำลังซื้อในบัตรสวัสดิการแห่งรัฐโครงการยิ่งใช้ยิ่งได้และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษนั้นยอดการใช้จ่ายของแต่ละโครงการผู้ใช้สิทธิสะสมรวม 38.62ล้านคนยอดใช้จ่ายสะสมรวม72,491.8ล้านบาทแบ่งเป็น1.โครงการคนละครึ่งเฟส3มีผู้ใช้สิทธิสะสม23.96ล้านคนยอดใช้จ่ายสะสม63,206.4ล้านบาทแบ่งเป็นส่วนที่ประชาชนจ่ายสะสม32,123.8ล้านบาทและรัฐร่วมจ่ายสะสม31,082.6ล้านบาท2.โครงการยิ่งใช้ยิ่งได้มีผู้ใช้สิทธิสะสม71,692คนยอดใช้จ่ายสะสม1,781ล้านบาทและยอดใช้จ่ายด้วยe-voucherสะสม46.2ล้านบาท3.โครงการเพิ่มกำลังซื้อให้แก่ผู้มีบัตรสวัสดิการแห่งรัฐมีผู้ใช้สิทธิสะสม13.52ล้านคนยอดใช้จ่ายสะสม6,991.5ล้านบาทและ4.โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษมีผู้ใช้สิทธิสะสม1.07ล้านคนยอดใช้จ่ายสะสม466.7ล้านบาท
นายธนกรกล่าวอีกว่าหลังจากผู้ประกอบการเริ่มทยอยเปิดกิจการร้านอาหารรวมถึงร้านค้าต่างๆตามเงื่อนไขCOVID-Free Settingทำให้ประชาชนเชื่อมั่นที่จะออกมาใช้จ่ายมากขึ้นภายใต้การป้องกันตัวเองแบบครอบจักรวาลUniversal Preventionอย่างระมัดระวังสูงสุดยอดใช้จ่ายตามมาตรการของรัฐคาดว่าน่าจะยิ่งสูงขึ้นอีกในช่วงเดือนหน้าเนื่องจากการเชื่อมต่อระบบPlatform Deliveryการส่งสินค้าอาหารและบริการต่างๆเข้ากับระบบโครงการ“คนละครึ่ง”เฟส3และโครงการ“ยิ่งใช้ยิ่งได้”ซึ่งจะเร่งให้เริ่มใช้ได้ในเดือนตุลาคมนั้นจะเป็นช่วงเดียวกับการเติมเงินคนละครึ่งรอบที่2อีก1,500บาทเข้าแอปฯเป๋าตังเบื้องต้นมีผู้ประกอบการDeliveryที่คาดว่าจะเข้าร่วมโครงการฯเช่นไลน์แมนฟู้ดแพนด้าโรบินฮู้ดแกร็บฟู้ดและช้อปปี้ฟู้ดเป็นต้นทั้งนี้พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความห่วงใยพี่น้องประชาชนทุกกลุ่มเน้นย้ำให้ทุกหน่วยงานทุ่มเทอย่างเต็มที่ในทุกๆด้านเพื่อเร่งแก้ไขปัญหาและบรรเทาความเดือดร้อนของพี่น้องประชาชน
————-
วันจันทร์ที่ 19 กรกฎาคม 2564
ยกระดับมาตรการควบคุมโควิด-19 >>เริ่ม 20 ก.ค. 64
....
ยกระดับมาตรการควบคุมโควิด-19
>>เริ่ม 20 ก.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
วันเสาร์ที่ 31 กรกฎาคม 2564
ตรวจเยี่ยมความพร้อมโรงพยาบาลสนาม
รมช.มนัญญา ตรวจเยี่ยมความพร้อมโรงพยาบาลสนาม แห่งที่ 3 จ.อุทัยธานี
วันนี้(31ก.ค.64)รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ตรวจเยี่ยมการเตรียมความพร้อมของโรงพยาบาลสนามแห่งที่3ในจ.อุทัยธานีพร้อมเปิดรองรับผู้ป่วยได้จำนวน400เตียงซึ่งเป็นไปด้วยความเรียบร้อยโดยใช้สถานที่ของโรงเรียนกาญจนาภิเษกวิทยาลัยอุทัยธานีอำเภอหนองขาหย่างจ.อุทัยธานีเป็นสถานที่จัดทำโรงพยาบาลสนามทั้งนี้ได้มีการบูรณาการกันของทั้งภาครัฐและภาคประชาชนในการจัดตั้งโรงพยาบาลสนามแห่งนี้เพื่อให้จังหวัดอุทัยธานีนั้นผ่านพ้นวิกฤติโควิด-19ครั้งนี้ไปได้
โอกาสนี้รมช.มนัญญาได้ติดตามสถานการณ์โรคโควิด-19ของจังหวัดอุทัยธานีพร้อมให้กำลังใจบุคลากรทางการแพทย์ ซึ่งรัฐบาลโดยการนำของพลเอกประยุทธ์จันทร์โอชานายกรัฐมนตรีฯมีความห่วงใยในสถานการณ์โควิด-19ที่กำลังระบาดในขณะนี้จึงได้มอบหมายให้รัฐมนตรีฯลงพื้นที่ไปดูแลและให้คำปรึกษาอย่างใกล้ชิด
วันศุกร์ที่ 20 สิงหาคม 2564
ดีอีเอส ชี้แนวโน้มเผยแพร่ข่าวปลอมลดลง แต่เฟคนิวส์โควิดยังไม่แผ่ว
ดีอีเอส ชี้แนวโน้มเผยแพร่ข่าวปลอมลดลง แต่เฟคนิวส์โควิดยังไม่แผ่ว
“นพวรรณ”โฆษกดีอีเอสฝ่ายการเมืองเปิดข้อมูลล่าสุดจากศูนย์ต่อต้านข่าวปลอมพบจำนวนข้อความที่ต้องคัดกรองลดลงต่อเนื่องเป็นสัปดาห์ที่สองแต่เฟคนิวส์โควิดยังครองสูงเฉียด80%
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมระหว่างวันที่13-19ส.ค.64โดยศูนย์ต่อต้านข่าวปลอมมีจำนวนข้อความที่เข้ามา11,561,183ข้อความแนวโน้มลดลงสองสัปดาห์ติดต่อกัน หลังจากคัดกรองพบข้อความที่ต้องดำเนินการตรวจสอบ(Verify)จำนวน202ข้อความรวมเรื่องที่ต้องดำเนินการตรวจสอบ112เรื่องในจำนวนนี้เป็นข่าวเกี่ยวกับโควิด83เรื่องอีกทั้งพบว่าข่าวปลอม/ข่าวบิดเบือนในรอบสัปดาห์นี้สัดส่วนหลักๆอยู่ในหมวดหมู่ข่าวนโยบายรัฐ
ขณะที่จากการจัดอันดับข่าวปลอมที่ได้รับความสนใจ3อันดับแรกในรอบสัปดาห์นี้ ได้แก่ เรื่องคลื่นความหนาวปกคลุมประเทศไทยทุกภาคตั้งแต่24.00น.คืนนี้เป็นต้นไปเรื่องธ.กรุงไทยเตรียมมอบเงินให้ประชาชนนำบัตรปชช.ยืนยันตัวตนที่ตู้ATMอายุ18-59ได้25,000/เดือนอายุ60ขึ้น15,000/เดือนเริ่ม24ส.ค. 64และเรื่องข้าราชการบำนาญอายุ60-65ปีสามารถสมัครมาตรา40เพื่อขอรับเงินเยียวยา5,000บาทก่อนวันที่24ส.ค. 64ตามลำดับ
สำหรับความคืบหน้าในการตรวจสอบข้อมูลข่าวปลอมจากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้วจำนวน49เรื่องโดยตลอดสัปดาห์นี้ได้ทำการเผยแพร่ประชาสัมพันธ์ไปแล้ว32เรื่อง
นางสาวนพวรรณกล่าวว่าขอย้ำเรื่องการขอความร่วมมือจากประชาชนในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***********
วันเสาร์ที่ 18 ธันวาคม 2564
ดีอีเอส เผย 4 แบงก์ถูกอ้างชื่อในเฟคนิวส์ปล่อยกู้-แจกเงินปีใหม่
ดีอีเอส เผย 4 แบงก์ถูกอ้างชื่อในเฟคนิวส์ปล่อยกู้-แจกเงินปีใหม่
“นพวรรณ”โฆษกดีอีเอสฝ่ายการเมืองเปิดข้อมูลศูนย์ต่อต้านข่าวปลอมสัปดาห์ที่ผ่านมาพบชื่อ4แบงก์ถูกแอบอ้างปล่อยข่าวลวง/บิดเบือนเรื่องการลงทะเบียนกู้ยืมสินเชื่อดอกเบี้ยต่ำและแจกเงินสดปีใหม่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 10-16ธ.ค. 64โดยศูนย์ต่อต้านข่าวปลอมพบมีการแอบอ้างชื่อธนาคารได้แก่ธนาคารกรุงไทยธนาคารออมสินธนาคารอาคารสงเคราะห์(ธอส.)และธนาคารเพื่อการเกษตรและสหกรณ์การเกษตร(ธกส.)เพื่อหลอกลวงและบิดเบือนสร้างความเข้าใจผิดกับประชาชนโดยมีทั้งเรื่องการเปิดลงทะเบียนกู้ยืมปล่อยสินเชื่อโดยผ่อนชำระรายเดือนและอัตราดอกเบี้ยต่ำแจกเงินสดเป็นของขวัญปีใหม่เป็นต้น
โดยจากการประสานงานของศูนย์ฯได้รับผลการตรวจสอบแล้ว3เรื่องว่าเป็นข่าวปลอมได้แก่ข่าวกรุงไทยให้ยืมปิดหนี้ตามนโยบายรัฐดอกเบี้ยต่ำทุกอาชีพ50,000 - 200,000บาท ข่าวกรุงไทยเปิดเงินกู้5,000 - 300,000บาทใช้แค่บัตรประชาชนสามารถยืมได้ทุกสาขาอาชีพผ่านไลน์@935kfjpa และข่าวออมสินเปิดสินเชื่อQRรายวันวงเงินกู้30,000-500,000บาท
ขณะที่อยู่ระหว่างรอผลตรวจสอบ2เรื่องได้แก่เรื่องธ.ออมสินเปิดลงทะเบียนให้กู้ยืมวงเงิน30,000บาทผ่อน1,000บาทและธ.กรุงไทยปล่อยสินเชื่อ"กรุงไทยใจดี"ให้ยืม1แสนบาทผ่อนเดือนละ1,653บาทนอกจากนี้มีอีก2เรื่องที่อยู่ระหว่างการประสานได้แก่เรื่องธ.ออมสินธ.ก.ส.และธอส.เตรียมของขวัญปีใหม่ให้ลูกค้าประวัติชำระดีรับเงินสดรายละ500-1,000บาทและเรื่องดีแทคเปิดให้ลงทะเบียนกู้ยืมวงเงินสูงสุด8แสนบาท
สำหรับภาพรวมในรอบสัปดาห์ล่าสุดนี้มีข้อความที่เข้ามาทั้งสิ้น11,468,938ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน189ข้อความรวมเรื่องที่ต้องดำเนินการตรวจสอบ97เรื่องในจำนวนนี้เป็นข่าวเกี่ยวกับโควิด26เรื่อง
ทางด้านข่าวปลอมที่มีคนสนใจสูงสุด5อันดับแรกได้แก่อันดับ1กรุงไทยให้กู้เงินผ่านไลน์@935kfjpaโดยใช้แค่บัตรประชาชนเท่านั้นอันดับ2ผู้ที่เป็นริดสีดวงเสี่ยงเป็นโรคมะเร็งลำไส้ใหญ่อันดับ3เวลาเที่ยงคืนถึงตี3รังสีคอสมิกเข้าใกล้โลกหากเปิดมือถือไว้ร่างกายจะได้รับอันตรายอันดับ4ภาคใต้เตรียมรับมือพายุไซโคลนอัสนีในอีก5วันและอันดับ5ใส่ผ้าอนามัยแผ่นเดิมเป็นเวลานานๆทำให้เป็นโรคมะเร็งปากมดลูก
“เรายังคงต้องการความร่วมมือจากประชาชนเพื่อเข้ามามีส่วนช่วยในการแก้ปัญหาข่าวปลอมอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
************
วันจันทร์ที่ 8 สิงหาคม 2565
รองนายกฯ พลเอก ประวิตรฯ ลงใต้ตามติดสถานการณ์น้ำ ห่วงพื้นที่น้ำท่วมสั่งเร่งระบบระบายน้ำแม่น้ำตรัง เตรียมพร้อมรับฤดูฝน
รองนายกฯ พลเอก ประวิตรฯ ลงใต้ตามติดสถานการณ์น้ำ ห่วงพื้นที่น้ำท่วมสั่งเร่งระบบระบายน้ำแม่น้ำตรัง เตรียมพร้อมรับฤดูฝน
วันนี้ (8 สิงหาคม 2565) เวลา 09.00 น. พลเอก ประวิตร วงษ์สุวรรณ รองนายกรัฐมนตรี พร้อม ปลัดกระทรวงทรัพยากรธรรมชาติและสิ่งแวดล้อม เลขาธิการสำนักงานทรัพยากรน้ำแห่งชาติ (สทนช.) และคณะ เดินทางลงพื้นที่ภาคใต้ จังหวัดตรัง และจังหวัดพัทลุง เพื่อติดตามสถานการณ์น้ำและความพร้อมรับมือฤดูฝนภาคใต้ที่กำลังจะมาถึง รวมทั้งปัญหาภัยแล้งในพื้นที่ โดยผู้ว่าราชการจังหวัดตรังและผู้ว่าราชการจังหวัดพัทลุงให้การต้อนรับ ณ ศาลากลางจังหวัด โดยสรุปสาระสำคัญ ดังนี้
จากการบรรยายสรุปภาพรวมสถานการณ์น้ำภาคใต้ จังหวัดตรังมีลำน้ำย่อย 5 สาย มีปัญหาพื้นที่น้ำท่วมซ้ำซาก 4 จุดสำคัญ คือ พื้นที่วัดท่าจีน อ.เมือง พื้นที่ตลาดนาโยง อ.นาโยง พื้นที่อนุสาวรีย์ฯ อ.เมือง และ พื้นที่ตลาดย่านตาขาว อ.ย่านตาขาว เนื่องจากปัญหาแม่น้ำตรังรับปริมาณน้ำสูงจากฝนตกในพื้นที่ รวมทั้งจากเทือกเขาบรรทัด และอ.ทุ่งสง ซึ่งอยู่ระหว่างดำเนินโครงการเพิ่มประสิทธิภาพการระบายน้ำในแม่น้ำตรัง โดยรองนายกรัฐมนตรีได้เดินทางลงพื้นที่ อ.ห้วยยอด ตรวจสอบความเหมาะสม โครงการเพิ่มศักยภาพอ่างเก็บน้ำคลองท่างิ้ว เพื่อเร่งนำไปผลิตน้ำประปาอีกแห่งในพื้นที่ อบต.หนองปรือ และเดินทางต่อไปตรวจเยี่ยมโครงการระบบระบายน้ำแม่น้ำตรัง พร้อมกับพบปะประชาชนในพื้นที่ สอบถามทุกข์ สุข และความต้องการ ของพี่น้องประชาชน
รองนายกรัฐมนตรีขอบคุณและเป็นกำลังใจกับเจ้าหน้าที่ทุกคนในการทำงาน พร้อมเน้นย้ำว่าแม่น้ำตรังมีความสำคัญกับการระบายน้ำและการเกษตรในพื้นที่ภาคใต้ จึงต้องให้ความสำคัญในการบริหารจัดการน้ำอย่างเป็นระบบ ไม่ให้เกิดภาวะน้ำท่วมและน้ำแล้ง โดยเฉพาะพื้นที่น้ำท่วมซ้ำซาก เน้นการป้องกันเชิงรุก พร้อมสั่งการให้กรมชลประทาน เร่งรัดก่อสร้างโครงการระบายน้ำแม่น้ำตรังให้แล้วเสร็จภายใน.เดือนกันยายน 2565 เพื่อเพิ่มประสิทธิภาพการระบายน้ำในฤดูฝนที่จะมาถึง และเร่งเตรียมความพร้อมโครงการประตูระบายน้ำแม่น้ำตรัง รวมถึงช่องลัดและคันกั้นน้ำ เพื่อให้สามารถสร้างได้ในปี 2567 โดยให้ สทนช. ยกระดับเป็นโครงการสำคัญ เพื่อให้สามารถบรรเทาอุทกภัยในพื้นที่ครอบคลุม 7 ตำบลใน 4 อำเภอ
ทั้งนี้ รองนายกรัฐมนตรี ได้เร่งรัดการศึกษาผังน้ำและจัดทำแผนป้องกันและแก้ไขภาวะน้ำท่วม น้ำแล้ง ในพื้นที่ลุ่มน้ำ เพื่อให้มีแผนบริหารจัดการน้ำร่วมกันทั้งภาวะปกติและวิกฤต โดยให้หน่วยเกี่ยวข้อง พร้อมทั้งองค์กรปกครองท้องถิ่น และกรมป้องกันและบรรเทาสาธารณภัย สำรวจพื้นที่เสี่ยงน้ำท่วม รายงานคณะกรรมการลุ่มน้ำ เพื่อแก้ปัญหาเป็นพื้นที่และภาพรวม พร้อมทั้งกำชับกรมทรัพยากรน้ำบาดาล เร่งพัฒนาน้ำบาดาลที่ได้รับการจัดสรรงบประมาณแล้วให้เป็นไปตามเป้าหมาย เพื่อให้ประชาชนมีน้ำใช้ในฤดูแล้งโดยทั่วกัน โดยในบ่ายวันเดียวกันจะเดินทางลงพื้นที่จังหวัดพัทลุงต่อไป
วันอังคารที่ 14 มิถุนายน 2565
ครม.ขยายระยะเวลาดำเนินโครงการห้วยโสมงอันเนื่องมาจากพระราชดำริ ออกไปอีก 2 ปี และโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา ออกไปอีก 5 ปี
ครม.ขยายระยะเวลาดำเนินโครงการห้วยโสมงอันเนื่องมาจากพระราชดำริ ออกไปอีก 2 ปี และโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา ออกไปอีก 5 ปี
วันที่ 14 มิถุนายน 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติขยายระยะเวลาดำเนินโครงการชลประทานขนาดใหญ่จำนวน 2 โครงการ ประกอบด้วย โครงการห้วยโสมงอันเนื่องมาจากพระราชดำริ จังหวัดปราจีนบุรี กรอบวงเงิน 9,078 ล้านบาท ขยายเวลาออกไปอีก 2 ปี จากเดิมระยะเวลาดำเนินการ 13 ปี คือจากปี 2553-2565 เป็น 15 ปี สิ้นสุดโครงการปี 2567 และโครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จังหวัดเชียงใหม่ กรอบวงเงิน 15,000 ล้านบาท ขยายเวลาออกไปอีก 5 ปี จากเดิมระยะเวลาดำเนินการ 11 ปี จากปี 2555-2565 เป็น 16 ปี สิ้นสุดโครงการปี 2570
ทั้งนี้ทั้ง 2 โครงการได้เคยได้รับความเห็นชอบให้ขยายระยะเวลาดำเนินโครงการมาแล้วและในครั้งนี้ก็ยังคงเป็นการขอขยายระยะเวลาดำเนินโครงการเนื่องจากปัญหาลักษณะเดิมคือ การจัดทำร่างพระราชกฤษฎีกากำหนดเขตที่ดินที่จะเวนคืนและการจัดทำร่างพระราชกฤษฎีกาเพิกถอนพื้นที่อุทยานยังไม่แล้วเสร็จ รวมทั้งจากสถานการณ์โรคโควิด 19 ที่รัฐบาลมีการประกาศสถานการณ์ฉุกเฉินเพื่อจำกัดการเคลื่อนย้ายการเดินทางของบุคคลส่งผลให้ผู้รับจ้างประสบปัญหาขาดแคลนวัสดุก่อสร้าง เครื่องจักรเครื่องมือไม่เพียงพอ และไม่สามารถเคลื่อนย้ายแรงงานเข้าสถานที่ก่อสร้างได้
อย่างไรก็ตามครม.เห็นชอบให้กระทรวงเกษตรและสหกรณ์ร่วมกับสำนักงานพัฒนาเทคโนโลยีอวกาศและภูมิสารสนเทศ(องค์การมหาชน) และหน่วยงานที่เกี่ยวข้องพัฒนาเทคนิควิธีการสำรวจพื้นที่สำหรับก่อสร้างโครงการชลประทานให้มีความถูกต้องแม่นยำมากยิ่งขึ้น เพื่อให้สามารถวางแผนและกำหนดระยะเวลาการก่อสร้างได้อย่างเหมาะสม และร่วมกับสำนักงบประมาณ สำนักงานคณะกรรมการกฤษฎีกาและหน่วยงานที่เกี่ยวข้อง พัฒนาปรับปรุงหลักเกณฑ์วิธีการเสนอขออนุมัติดำเนินโครงการชลประทาน โดยให้มีการประเมินปัจจัยเสี่ยงทั้งหมดที่อาจเป็นอุปสรรคในการดำเนินโครงการอย่างรอบด้าน โดยเฉพาะในส่วนระยะเวลาการจัดทำร่างกฎหมายที่เกี่ยวข้องกับการเข้าใช้พื้นที่ เพื่อให้สามารถกำหนดระยะเวลาดำเนินโครงการได้อย่างเหมาะสม ลดภาระในการเสนอขออนุมัติขยายระยะเวลาโครงการในภายหลัง
วันศุกร์ที่ 30 กรกฎาคม 2564
วัคซีนไฟเซอร์ล็อตแรก 1.54 ล้านโดส ถึงไทยแล้ว
....
รัฐบาลรับมอบวัคซีนไฟเซอร์จำนวน 1.54 ล้านโดส จากสหรัฐอเมริกาแล้วในช่วงเช้า (30 ก.ค. 64) หลังจากนี้จะต้องเก็บรักษาภายใต้อุณหภูมิ -70 ถึง -90 องศาเซลเซียส และมีแผนกระจายวัคซีนให้ครอบคลุมกลุ่มเสี่ยง กับใช้เพื่อการศึกษาวิจัย
.
1.บุคลากรทางการแพทย์ทั่วประเทศ 700,000 โดส (เข็ม 3 กระตุ้นภูมิคุ้มกัน)
2.ผู้มีภาวะเสี่ยงสูงต่อการเสียชีวิตหากติดเชื้อ สัญชาติไทย 645,000 โดส
3.ผู้สูงอายุ ผู้ที่มีโรคประจำตัว 7 โรค หญิงตั้งครรภ์อายุครรภ์ 12 สัปดาห์ขึ้นไป ผู้ที่จะเดินทางไปต่างประเทศ ชาวต่างชาติในไทย 150,000 โดส
4.การศึกษาวิจัย 5,000 โดส (ได้รับอนุมัติโดยคณะกรรมการวิจัยจริยธรรม)
5.สำรองไว้เพื่อตอบโต้การระบาดของเชื้อกลายพันธุ์ 40,000 โดส
.
นายกรัฐมนตรีเน้นย้ำว่า การกระจายวัคซีนต้องเป็นไปตามแผนที่กำหนด เน้นการฉีดให้บุคลากรทางการแพทย์ด่านหน้าและกลุ่มเป้าหมาย และต้องไม่มีการจัดสรรให้แก่บุคคลสำคัญ หรือผู้ที่อยู่นอกกลุ่มที่กำหนดไว้เป็นอันขาด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 18 กุมภาพันธ์ 2565
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
ความคืบหน้ามาตรการรักษาระดับการบริโภคภายในประเทศ ปี 2565 พบว่า จากข้อมูลสะสม ณ วันที่ 17 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 37.65 ล้านราย และมียอดใช้จ่ายรวมทั้งหมด 35,781.37 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 พบว่า จากข้อมูลสะสม ณ วันที่ 17 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 37.65 ล้านราย และมียอดใช้จ่ายรวมทั้งหมด 35,781.37 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจำนวน 12.40 ล้านราย มียอดการใช้จ่ายรวม 2,467.72 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจำนวน 1.03 ล้านราย มียอดการใช้จ่ายรวม 204.85 ล้านบาท
3. โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จำนวน 24.22 ล้านราย ซึ่งมียอดใช้จ่าย 33,043.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 จำนวน 2.7 แสนราย ซึ่งมียอดใช้จ่าย 65.5 ล้านบาท รวมมีผู้ใช้สิทธิทั้งหมดจำนวน 24.49 ล้านราย และยอดการใช้จ่ายรวม 33,108.8 ล้านบาท แบ่งเป็นเงินที่ประชาชนจ่าย 16,785.2 ล้านบาท และรัฐร่วมจ่าย 16,323.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 13,156.8 ล้านบาท ร้านธงฟ้า 5,987.9 ล้านบาท ร้าน OTOP 1,507.8 ล้านบาท ร้านค้าทั่วไป 11,829.9 ล้านบาท ร้านบริการ 571.8 ล้านบาท และกิจการขนส่งสาธารณะ 54.6 ล้านบาท โดยมีประชาชนที่ลงทะเบียนสำเร็จทั้งหมด 26.4 ล้านราย ทั้งนี้ มีประชาชนที่กดยืนยันสิทธิเข้าร่วมโครงการคนละครึ่ง ระยะที่ 4 แล้ว จำนวน 25.47 ล้านราย จากจำนวนผู้ใช้จ่ายโครงการคนละครึ่งระยะที่ 3 จำนวน 26.35 ล้านราย สำหรับผู้ประกอบการเข้าร่วมโครงการคนละครึ่ง ระยะที่ 4 มีผู้ประกอบการเข้าร่วมแล้วจำนวน 1.35 ล้านราย โดยเป็นผู้ประกอบการรายใหม่ 1.98 หมื่นราย
สำหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 897.8 ล้านบาท แบ่งเป็นเงินที่ประชาชนจ่าย 462.2 ล้านบาท และรัฐร่วมจ่าย 435.6 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม มีจำนวน 9 หมื่นราย
ประชาชนสามารถใช้จ่ายในโครงการต่าง ๆ ได้ตั้งแต่วันนี้จนถึงวันที่ 30 เมษายน 2565 ทั้งนี้ สำหรับโครงการคนละครึ่ง ระยะที่ 4 ประชาชนกลุ่มเดิมฯ สามารถกดยืนยันสิทธิเข้าร่วมโครงการคนละครึ่ง ระยะที่ 4 ได้ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิภายในวันที่ 28 กุมภาพันธ์ 2565 เวลา 22.59 น. หากพ้นกำหนดดังกล่าวจะถูกตัดสิทธิ
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันอาทิตย์ที่ 8 พฤษภาคม 2565
รมต.อนุชา ชูโครงการ DIPROM ตัวช่วยแก้จน สร้างรายได้คืนชุมชน เตรียมผนึกกำลังกองทุนหมู่บ้าน เดินหน้าแก้จนทุกพื้นที่
รมต.อนุชา ชูโครงการ DIPROM ตัวช่วยแก้จน สร้างรายได้คืนชุมชน เตรียมผนึกกำลังกองทุนหมู่บ้าน เดินหน้าแก้จนทุกพื้นที่
วันนี้ (8 พฤษภาคม 2565) เวลา 09.00 น. ณ ห้องประชุมเทศบาลนครนครสวรรค์ ต.ปากน้ำโพ อ.เมืองนครสวรรค์ จ.นครสวรรค์ นายอนุชา นาคาศัย รัฐมนตรีประจำสำนักนายกรัฐมนตรี ได้รับมอบหมายจาก นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดโครงการ "DIPROM ยกระดับสินค้าชุมชน กระตุ้นเศรษฐกิจฐานราก นำสู่รายได้คืนถิ่นชุมชน" จัดขึ้นโดย กรมส่งเสริมอุตสาหกรรม กระทรวงอุตสาหกรรม โดยมี ดร.ณัฐพล รังสิตพล อธิบดีกรมส่งเสริมอุตสาหกรรม นางสาวชุติพร เสชัง รองผู้ว่าราชการจังหวัดนครสวรรค์ นายภิญโญ นิโรจน์ สมาชิกสภาผู้แทนราษฎร เขต 1 จ.นครสวรรค์ ร่วมด้วย
รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี ให้ความสำคัญกับการพัฒนาเศรษฐกิจฐานราก สร้างความเข้มแข็งให้ชุมชน เพื่อให้ประชาชนมีรายได้ สามารถพึ่งพาตนเองได้ สอดคล้องกับวัตถุประสงค์ของการจัดโครงการในวันนี้ และสอดคล้องกับแนวคิดของ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ที่คำนึงถึงการดำเนินธุรกิจรูปแบบวิถีปกติใหม่หรือ New Normal ภายหลังจากที่ประเทศและทั่วโลกประสบสถานการณ์แพร่ระบาดของโรคโควิด-19 ซึ่งจะช่วยเสริมสร้างความเข้มแข็งให้ชุมชนผ่านเครื่องมือ กลไกลต่าง ๆ เพื่อฟื้นฟูระบบเศรษฐกิจชุมชนและท้องถิ่นให้กลับมาฟื้นตัวโดยเร็วอีกครั้ง เป็นไปในทิศทางเดียวกับการทำงานของกองทุนหมู่บ้านและชุมชนเมืองแห่งชาติ ซึ่งเป็นอีกหน่วยงานสำคัญที่ช่วยขับเคลื่อนเศรษฐกิจระดับฐานรากให้มีความเข้มแข็ง และเป็นความตั้งใจของรัฐบาลที่ต้องการให้ประชาชนทุกพื้นที่หลุดพ้นจากความยากจน โดยได้เดินหน้าส่งเสริมอาชีพให้ประชาชนพึ่งพาตนเองได้ จากการสร้างมูลค่าของผลิตภัณฑ์ในพื้นถิ่น
สำหรับจังหวัดนครสวรรค์ ถือเป็นแหล่งผลิตสมุนไพรอินทรีย์ ที่ได้รับการรับรองมาตรฐาน ทั้งไทย และต่างประเทศ อาทิ ฟ้าทะลายโจร อัญชัน มะขามป้อม ดังนั้น ในปี 2564 ที่ผ่านมา ศูนย์ดีพร้อมเซ็นเตอร์ 3 ได้ดําเนินการสร้างรายได้ให้กับชุมชนพื้นที่จังหวัดนครสวรรค์สู่การยอมรับของตลาด โดยมีกลุ่มเป้าหมาย เข้าร่วมโครงการ พัฒนาองค์ความรู้เกี่ยวกับการแปรรูปสมุนไพรให้มีคุณภาพ มาตรฐาน จํานวน 150 คน เกิดผลิตภัณฑ์สมุนไพร ที่นํางานวิจัย นวัตกรรม เทคโนโลยีมาใช้ในการสร้างมูลค่าเพิ่มให้กับผลิตภัณฑ์ในเชิงป้องกัน รักษา อย่างน้อย 5 ผลิตภัณฑ์ ส่งผลให้มียอดขายเพิ่มขึ้นหลังเข้าโครงการมากกว่า 1 เท่าตัว และประสิทธิภาพการผลิตเพิ่มขึ้นร้อยละ 50 โดยการนํา โครงการ “DIPROM ยกระดับสินค้าชุมชน กระตุ้นเศรษฐกิจฐานราก นําสู่รายได้คืนถิ่นชุมชน” ซึ่งเป็นการฝึกทักษะอาชีพ ให้กับชาวชุมชน โดยมีผู้ที่สนใจเข้าร่วมกว่า 500 คน และคาดว่าจะสามารถฟื้นเศรษฐกิจฐานรากและสร้างรายได้เสริม ให้กับชุมชนเพิ่มขึ้นกว่า 5 เท่า
“โครงการ ‘DIPROM ยกระดับสินค้าชุมชน กระตุ้นเศรษฐกิจฐานราก นําสู่รายได้คืนถิ่นชุมชน’ เป็นโครงการที่ช่วยให้ประชาชนมีรายได้เสริม และช่วยฟื้นฟูและยกระดับเศรษฐกิจฐานราก ผ่านการถ่ายทอดองค์ความรู้ การเพิ่มมูลค่าผลิตภัณฑ์ เสริมสร้างทักษะด้านกระบวนการผลิต เพื่อสร้างอาชีพ สร้างรายได้ในอนาคต” นายอนุชาฯ กล่าว
วันอาทิตย์ที่ 20 กุมภาพันธ์ 2565
โฆษกรัฐบาลโต้ฝ่ายค้าน หูไม่ได้สนใจจะฟังคำตอบจากรัฐบาล หวังแค่เอามัน-ดิสเครดิตรัฐบาล จวกแก้ รธน.ตัดอำนาจ ส.ว.เป็นหน้าที่ ส.ส.ว่ากันเอง ไม่ใช่อำนาจนายกฯ อย่าโบ้ยทั้งที่รู้อยู่แก่ใจดี
โฆษกรัฐบาลโต้ฝ่ายค้าน หูไม่ได้สนใจจะฟังคำตอบจากรัฐบาล หวังแค่เอามัน-ดิสเครดิตรัฐบาล จวกแก้ รธน.ตัดอำนาจ ส.ว.เป็นหน้าที่ ส.ส.ว่ากันเอง ไม่ใช่อำนาจนายกฯ อย่าโบ้ยทั้งที่รู้อยู่แก่ใจดี
วันที่ 20 ก.พ. 65 นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า ภาพรวมการอภิปรายทั่วไปโดยไม่ลงมติ ตามรัฐธรรมนูญมาตรา 152 คำชี้แจงของ พล.อ.ประยุทธ์ จันทร์โอชา นายกฯ และรมว.กลาโหม รวมถึงรัฐมนตรีแต่ละท่าน ตอบไม่ตรงคำถาม ถามวัวตอบควาย บางคำถามก็ไม่มีคำตอบว่า ถ้าหากฝ่ายค้านเปิดใจกว้างก็จะพบกับความจริงว่า ท่านนายกฯ ตอบคำถามได้ครอบคลุมชัดเจนในทุกประเด็น ซึ่งอาจจะไม่ตรงกับที่ฝ่ายค้านหวังเอาไว้ว่า รัฐบาลอาจจะตอบได้ไม่ชัดเจน ฝ่ายค้านเองจึงออกอาการเป๋ ทำตัวไม่ถูก เปลี่ยนจากอภิปรายแบบ ส.ส.อภิปรายในสภาฯ กลายเป็นนักเลงอันธพาล เน้นยั่วยุ เสียดสี สาดโคลนชนิดที่ประชาชนไม่ได้ประโยชน์อะไรเลย ดังนั้น หากบอกว่าบางคำถามไม่มีคำตอบนั้น เชื่อว่าฝ่ายค้านเองก็คงไม่ได้หวังจะได้คำตอบ หรือพูดชัด ๆ ก็คือ หูไม่ได้สนใจจะฟังคำตอบเลย แต่หวังเอามัน ขอให้ได้ดิสเครดิตรัฐบาลก็พอ
“การอ้างว่า การแก้ไขรัฐธรรมนูญประชาชนเรียกร้องให้ตัดอำนาจ ส.ว.ไม่ให้เลือกนายกฯ นั้น ไม่แน่ใจว่าประชาชนหรือฝ่ายค้านกันแน่ที่เรียกร้อง ทั้ง ๆ ที่ฝ่ายค้านเองทราบดีอยู่เต็มอกว่า เรื่องนี้ไม่ใช่อำนาจของท่านนายกฯ แต่เป็นเรื่องที่ ส.ส.ต้องไปพิจารณากันเองในสภาฯ ส่วนที่บอกว่า ท่านนายกฯ ลุกขึ้นตอบโต้ด้วยอารมณ์ แต่ไม่มีเนื้อหาชี้แจงประเด็นข้อซักถามนั้น ฝ่ายค้านควรหันกลับไปมองตัวเองก่อนจะดีกว่าว่า จริง ๆ แล้วฝ่ายค้านถามด้วยเนื้อหาหรือว่าถามแบบอารมณ์อันธพาล และเนื้อหาที่ว่าเป็นข้อซักถามนั้นเป็นการซักถามจริงหรือไม่ หรือแค่หวังก่อกวนไปวัน ๆ เท่านั้น อยากให้เลิกนิสัยว่าแต่เขาอิเหนาเป็นเองเสียที เพราะประชาชนไม่ได้ประโยชน์อะไร ทุกวันนี้จะมีหรือไม่มีฝ่ายค้านก็แทบจะไม่ต่างกันอยู่แล้ว เพราฝ่ายค้านไม่เคยทำหน้าที่ของตัวเอง” นายธนกร กล่าว
---------------------
วันศุกร์ที่ 10 มิถุนายน 2565
ดีอีเอส จัดอบรมนักวิทยุสมัครเล่น-อาสาสมัครสื่อสารฉุกเฉิน ให้ใช้งานถูกต้องตามกฎหมายและหนุนงานราชการกว่า 1000 คนทั่วประเทศ
ดีอีเอส จัดอบรมนักวิทยุสมัครเล่น-อาสาสมัครสื่อสารฉุกเฉิน ให้ใช้งานถูกต้องตามกฎหมายและหนุนงานราชการกว่า 1000 คนทั่วประเทศ
เมื่อวันที่10มิถุนายน2565 นายมนัสทรงแสงประธานสมาพันธ์สมาคมวิทยุสมัครเล่นควบคุมข่ายประเทศไทยได้เป็นประธานการฝึกอบรมโครงการพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินโดยกระทรวงดิจิทัลฯร่วมกับสมาคมวิทยุสมัครเล่นควบคุมข่ายประเทศไทยในรูปแบบ(Conference)ณห้องประชุม701ชั้น7สำนักงานปลัดกระทรวงดิจิทัลเพื่อเศรษฐกิจและสังคมกิจกรรมดังกล่าวจัดขึ้นระหว่างวันที่9 – 12มิถุนายน2565 การอบรมครั้งนี้จัดเพื่อให้ผู้เข้ารับการฝึกอบรมเป็นพนักงานวิทยุของทางราชการสามารถใช้งานวิทยุเพื่อสนับสนุนงานราชการได้อย่างถูกต้องตามกฎหมาย ซึ่งมีกลุ่มเป้าหมายจากนักวิทยุสมัครเล่นทั่วประเทศที่สนใจเข้ารับการอบรมจำนวน1,000คนแบ่งการอบรมเป็น4ครั้งตามหัวเมืองใหญ่ของประเทศและจัดแบบออนไลน์1ครั้งเพื่อให้เกิดความครอบคลุมกลุ่มเป้าหมายมากขึ้น นอกจากนี้ผู้ที่ผ่านการฝึกอบรมจะได้รับมอบวุฒิบัตรและประกาศนียบัตรตามหลักสูตรการใช้วิทยุคมนาคมแบบสังเคราะห์ความถี่(Synthesizer)จากกระทรวงดิจิทัลเพื่อเศรษฐกิจและสังคมอีกด้วย
****************
วันเสาร์ที่ 13 พฤศจิกายน 2564
การรถไฟแห่งประเทศไทยประกาศปิดทางในเส้นทางสายใต้ ช่วงระหว่างสถานีสวี - เขาสวนทุเรียน เป็นการชั่วคราว ขบวนรถ 8 ขบวนต้องหยุดรอการเปิดทาง เนื่องจากสถานการณ์น้ำท่วม
จากสถานการณ์ฝนตกหนักหลายจังหวัดในพื้นที่ภาคใต้ ทำให้เกิดน้ำท่วมเฉียบพลันและน้ำป่าไหลหลาก ส่งผลให้ช่วงค่ำวันนี้ (12 พ.ย. 2564) มีมวลน้ำไหลเข้าท่วมทางรถไฟระหว่างสถานีสวี - เขาสวนทุเรียน อำเภอสวี จังหวัดชุมพร
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า จากสถานการณ์ฝนตกหนักหลายจังหวัดในพื้นที่ภาคใต้ ทำให้เกิดน้ำท่วมเฉียบพลันและน้ำป่าไหลหลาก ส่งผลให้ช่วงค่ำวันนี้ (12 พ.ย. 2564) มีมวลน้ำไหลเข้าท่วมทางรถไฟระหว่างสถานีสวี - เขาสวนทุเรียน อำเภอสวี จังหวัดชุมพร ช่วงบริเวณหลักกิโลเมตรที่ 500/15 - 501/8 ระยะทางประมาณ 80 เมตร ส่งผลกระทบในด้านความปลอดภัยในการเดินรถ
รฟท. จึงมีความจำเป็นต้องประกาศปิดทางในเส้นทางสายใต้ ช่วงระหว่างสถานีสวี - เขาสวนทุเรียน เพื่อให้เหมาะสมกับสถานการณ์และความปลอดภัยในการเดินทางของผู้โดยสาร ตั้งแต่วันที่ 12 พฤศจิกายน 2564 เวลา 20.25 น. เป็นต้นไป นอกจากนี้ยังมีมวลน้ำไหลท่วมถนนเพชรเกษม ทำให้ไม่สามารถขนถ่ายผู้โดยสารทางรถยนต์ได้ จากเหตุการณ์ดังกล่าวส่งผลกระทบผู้โดยสารที่เดินทางมากับขบวนรถในเส้นทางสายใต้ ต้องหยุดรอการเปิดทาง จำนวน 8 ขบวน ดังนี้
1. ขบวนรถด่วนที่ 86 (นครศรีธรรมราช - กรุงเทพ) รอการเปิดทางที่สถานีหลังสวน
2. ขบวนรถด่วนที่ 84 (ตรัง - กรุงเทพ) รอการเปิดทางที่สถานีท่าชนะ
3. ขบวนรถด่วนพิเศษที่ 32 (ชุมทางหาดใหญ่ - กรุงเทพ) รอการเปิดทางที่สถานีละแม
4. ขบวนรถเร็วที่ 172 (สุไหงโกลก - กรุงเทพ) รอการเปิดทางที่สถานี ไชยา
5. ขบวนรถพิเศษขนส่งสินค้าห่อวัตถุด่วนที่ 986 (สุไหงโกลก - กรุงเทพ) รอการเปิดทางที่สถานีสุราษฎร์ธานี
6. ขบวนรถเร็วที่ 171 (กรุงเทพ - สุไหงโกลก) รอการเปิดทางที่สถานีชุมพร
7. ขบวนรถด่วนพิเศษที่ 31 (กรุงเทพ - ชุมทางหาดใหญ่) รอการเปิดทางที่สถานีชุมพร
8. ขบวนรถพิเศษขนส่งสินค้าห่อวัตถุด่วนที่ 985 (กรุงเทพ - สุไหงโกลก) รอการเปิดทางที่สถานีสะพลี
ทั้งนี้ รฟท. ได้สั่งการและกำชับให้เจ้าหน้าที่อำนวยความสะดวก ดูแลด้านความปลอดภัย จัดเตรียมอาหารและน้ำดื่มให้กับผู้โดยสารบนขบวนรถและภายในสถานี ตลอด 24 ชั่วโมง รวมทั้ง ให้เจ้าหน้าที่ที่เกี่ยวข้องเตรียมความพร้อมและเฝ้าระวังสังเกตการณ์ระดับน้ำตลอดเวลา สำหรับผู้โดยสารที่ต้องการความช่วยเหลือ สามารถติดต่อพนักงานรถไฟ ตำรวจรถไฟ หรือ ศูนย์บริการลูกค้าสัมพันธ์ ได้ที่หมายเลขโทรศัพท์ 1690 ตลอด 24 ชั่วโมง
วันอาทิตย์ที่ 27 กุมภาพันธ์ 2565
โฆษกดีอีเอส เผยสถานการณ์เฟคนิวส์ส่งท้ายเดือน ก.พ. ข่าวสุขภาพ-การเงินคนสนใจมากสุด
โฆษกดีอีเอส เผยสถานการณ์เฟคนิวส์ส่งท้ายเดือน ก.พ. ข่าวสุขภาพ-การเงินคนสนใจมากสุด
โฆษกกระทรวงดิจิทัลฯฝ่ายการเมืองสรุปสถานการณ์ข่าวปลอมรอบสัปดาห์สุดท้ายก.พ. 65พบหัวข้อข่าวเกี่ยวกับสุขภาพและเศรษฐกิจการเงินได้รับความสนใจจากประชาชนมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจำสัปดาห์ระหว่างวันที่18-24ก.พ. 65โดยศูนย์ต่อต้านข่าวปลอมมีข้อความเข้ามาทั้งสิ้น11,514,668ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน222ข้อความรวมเรื่องที่ต้องดำเนินการตรวจสอบ107เรื่องในจำนวนนี้เป็นข่าวเกี่ยวกับโควิด39เรื่อง
โดยมีข่าวปลอมที่คนสนใจสูงสุด10อันดับแรกได้แก่1.รู้เบอร์มือถือที่ผูกพร้อมเพย์สามารถรู้ยอดเงินในธนาคารได้2.ธ.ก.ส.ส่งSMSเข้ามือถือเบอร์ส่วนตัวเพื่อให้คลิกลิงก์เข้าระบบ3.ใช้ปัสสาวะหยอดตาช่วยแก้อาการปวดตาได้4.ดื่มน้ำต้มสมุนไพร7อย่างช่วยรักษาโรคมะเร็งในกระดูก5.ธ.กรุงไทย ให้ยืมเงินปิดหนี้ตามนโยบายรัฐดอกเบี้ยต่ำยืมได้ทุกอาชีพ
6.แถบสีท้ายหลอดยาสีฟันบอกถึงส่วนประกอบที่ใช้ผลิต7.ธ.ออมสินร่วมกับบริษัทเอกชนปล่อยเงินกู้ดอกเบี้ยร้อยละ2บาท8.ชี้แนะเครื่องดื่มสมุนไพรช่วยรักษาโรคหลอดเลือดในหัวใจ9.น้ำเกลือNormal Salineใช้แช่คอนแทคเลนส์ได้และ10.ต้นบานเย็นมีสรรพคุณรักษาโรคมะเร็ง
“ข่าวปลอมที่ได้รับความสนใจเป็นลำดับต้นๆในรอบสัปดาห์ล่าสุดนี้เกาะกลุ่มอยู่ที่2หมวดข่าวได้แก่ประเด็นเกี่ยวกับสุขภาพและเศรษฐกิจการเงินภาคครัวเรือนซึ่งเป็นเรื่องใกล้ตัวประชาชนดังนั้นควรรอบคอบและตรวจสอบอย่างรอบด้านถ้าพบการส่งต่อหรือการโพสต์ข่าวประเด็นเหล่านี้บนโซเชียลเพื่อไม่ให้ตกเป็นเหยื่อข่าวปลอม”นางสาวนพวรรณกล่าว
ทั้งนี้อยากขอความร่วมมือจากประชาชนอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามรวมทั้งช่วยกันแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************
วันพฤหัสบดีที่ 18 พฤศจิกายน 2564
กรมทางหลวงขยายทางหลวงหมายเลข 115 บ้านศรีวิลัย - บ้านทุ่งรวงทอง จังหวัดกำแพงเพชร  แล้วเสร็จ
เพิ่มประสิทธิภาพการคมนาคมระหว่างภาคเหนือ พัฒนาอุตสาหกรรมการท่องเที่ยวและรองรับการเข้าสู่ประชาคมอาเซียน
กรมทางหลวง (ทล.) กระทรวงคมนาคม โดย สำนักก่อสร้างทางที่ 1 ดำเนินโครงการก่อสร้างขยายทางหลวงหมายเลข 115 สายกำแพงเพชร - พิจิตร ตอน บ้านศรีวิลัย - บ้านทุ่งรวงทอง จังหวัดกำแพงเพชร แล้วเสร็จ จาก 2 ช่องจราจร เป็น 4 ช่องจราจร ตามแผนงานบูรณาการพัฒนาด้านคมนาคมและระบบโลจิสติกส์ กิจกรรมก่อสร้างทางหลวงแผ่นดินเป็นช่วง ๆ ระหว่าง ช่วง กม. ที่ 25 - 31 ช่วง กม. ที่ 36 - 41 และช่วง กม. ที่ 42 - 47 ระยะทางยาวประมาณ 16.5 กิโลเมตร ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายสายหลักให้ได้มาตรฐานเชื่อมโยงระหว่างประเทศ
โครงการทางหลวงหมายเลข 115 สายกำแพงเพชร - พิจิตร ตอนบ้านศรีวิลัย - บ้านทุ่งรวงทอง อยู่ในพื้นที่ อำเภอไทรงาม จังหวัดกำแพงเพชร เดิมเป็นถนนลาดยางขนาด 2 ช่องจราจร ซึ่งต่อมาชุมชนมีการขยายตัวจึงทำให้มีการเพิ่มการจราจรมากขึ้น ทล. จึงได้ดำเนินการเพิ่มศักยภาพทางหลวงโดยก่อสร้างเป็นมาตรฐานทางชั้นพิเศษ 4 ช่องจราจร (ไป - กลับ ข้างละ 2 ช่องจราจร) ผิวจราจรแอสฟัลท์คอนกรีตผิวจราจรกว้างช่องละ 3.5 เมตร ไหล่ทางชนิดเดียวกับผิวทาง ด้านนอกกว้างข้างละ 2.5 เมตร เกาะกลางแบบยก รวมงานไฟฟ้าแสงสว่าง งบประมาณ 567,562,216 บาท
โครงการดังกล่าวช่วยลดปัญหาการจราจรติดขัดจากปริมาณรถยนต์ที่จะขึ้นสู่ภาคเหนือช่วยเพิ่มประสิทธิภาพการคมนาคมขนส่งระหว่างภาคเหนือให้มีความสะดวก ปลอดภัยในการเดินทางยิ่งขึ้นช่วยเพิ่มขีดความสามารถในการรองรับปริมาณการจราจรและการขนส่ง ช่วยให้เกิดการพัฒนาพื้นที่สามารถใช้เป็นเส้นทางโครงข่ายส่งเสริมและพัฒนาด้านเศรษฐกิจ ลดต้นทุนการขนส่งเพิ่มศักยภาพโครงสร้างพื้นฐานระบบคมนาคมของประเทศ พัฒนาอุตสาหกรรมการท่องเที่ยวและรองรับการเข้าสู่ประชาคมอาเซียน ทั้งนี้ ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน กรมทางหลวง โทร 1586 (โทรฟรีทุกเครือข่ายตลอด 24 ชั่วโมง)